ཞིབ་མོར་བསམ་ན་རང་རེ་བོད་ཀྱི་ཆེས་རྒན་ཡིག་ཚང་ཁུངས་མ་རྣམས་དང་གཟུར་གནས་བོད་ཀྱི་དེ་བྱུང་རིག་པ་སྨྲ་བའི་དྲན་དབང་དག་གིས་མི་ཉག་གི་མི་རྒྱུད་ཀྱི་མཆེད་ཁུངས་ནི་ལྡོང་ཡིན་པ་དང་།ལྡོང་ནི་བོད་ཡིན་པ།བོད་ནི་རོང་ཡིན་ཟེར་བའི་སྒྲུབ་བྱེད་བརྒྱ་ཕྲག་ཡོད་པ་ལས།སི་ཁྲོན་མི་རིགས་དཔེ་སྐྲུན་ཁང་གིས་པར་དུ་བཏབ་པའི་རྒྱ་བོད་ཡིག་ཚང་ཆེན་མོ་ཡི་ཤོག་གྲངས་ལས་ད་ཕོ་བོ་ལྡོང་ལ་མཆེ་དྲུག་ཡོད།སྟོད་ན་སྤ་ཚབ་འབྲིང་ཡས་གཉིས།།བར་ན་རོ་འཛེ་རག་་་་་ཤི་གཉིས།།སྨད་ན་མི་ཉག་གྱི་ཐན་གཉིས་ཞེས་པ་དང་།བོད་མི་བུ་གདོང་དྲུག་གི་རུས་མཛོད་མེ་ཏོག་སྐྱེད་ཚལ་གྱི་ཤོག་གྲངས་པ་ལས་བྱི་བ་ལ་སོགས་ལོ་སྐོར་བཅུ་གཉིས།དེ་ལའང་བརྡ་མིང་འདི་ལྟ་སྟེ།ཤིང་དང་སྟག་ཡོས་སྟོང་སུམ་ཞེས།མེ་དང་རྟ་སྤྲུལ་སེང་འ་ཞ།།ལྕགས་དང་བྱ་སྤྲེལ་སྦྲ་ཞང་ཞུང་།ས་དང་གཤེད་བཞི་རྒྱལ་དྲང་རྗེ།ཆུ་དང་བྱི་ཕག་ལྡོང་མི་ཉག་ཞེས་པ་དང་ཡང་དེ་ཉིད་ལས་ཕྱི་འགྱུར་གྱི་གཏོ་ཕུག་ལས་ལུང་འདྲེན་བྱས་ཏེ་མི་ནི་མི་ཉག་ལྡོང་།མི་ནི་སོ་སྟོང་སུམ་བྷ།མི་ནི་སྦྲ་རྒྱལ་ཞང་ཞུང་།མི་ནི་སེང་རྒ་འ་ཞ།མི་ནི་རྒྱལ་རྗེ་དྲང་དཀར་ཞེས་པ་སོགས་མཚོན་ལ་དྭགས་རྒྱལ་རབས་འཆི་མེད་གཏེར་དང་།ཞང་བོད་ལོ་རྒྱུས་ཏི་སེའི་འོད་།ཡར་ལུང་ཇོ་བོའི་ཆོས་འབྱུང་།བོད་ཀྱི་ལོ་རྒྱུས་སྤྱི་དོན་པདྨ་རཱ་གའི་ལྡེ་མིགབོད་ཀྱི་གནའ་རབས་ལོ་རྒྱུས་སོགས་མདོར་དྲིལ་ན་མི་ཉག་གི་རུས་རྒྱུད་ཀྱི་འགོ་ཁུངས་ནི་བོད་མི་ཚོ་རུས་ཀྱི་ཕྱི་མོ་བཞི་རུ་གྱེས་ཟེར་བའི་ནང་ཚན་ལྡོང་གི་རྒྱུད་པ་ལས་མཆེད་པའི་ཁུངས་ལྡན་ལུང་རིགས་རྫོགས་ག་ལ་ཐུབ།